CELEX: 22005D0117
Language: fi
Date: 2005-09-30 00:00:00
Title: ETA:n sekakomitean päätös N:o 117/2005, tehty  30 päivänä syyskuuta 2005 , ETA-sopimuksen liitteen VI (Sosiaaliturva) muuttamisesta

22.12.2005   
            
            
               FI
            
            
               Euroopan unionin virallinen lehti
            
            
               L 339/20
            
         
      ETA:n SEKAKOMITEAN PÄÄTÖS
   
   N:o 117/2005,
   tehty 30 päivänä syyskuuta 2005,
   ETA-sopimuksen liitteen VI (Sosiaaliturva) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite VI muutettiin 11 päivänä maaliskuuta 2005 tehdyllä ETA:n sekakomitean päätöksellä N:o 43/2005 (1).
            
         
               (2)
            
            
               Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä annetun neuvoston asetuksen (ETY) N:o 574/72 muuttamisesta 13 päivänä tammikuuta 2005 annettu komission asetus (EY) N:o 77/2005 (2) olisi otettava osaksi sopimusta,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liitteessä VI oleva 2 kohta (neuvoston asetus (ETY) N:o 574/72) seuraavasti:
   
               1)
            
            
               Lisätään luetelmakohta seuraavasti:
               
                           ”—
                        
                        
                           
                              32005 R 0077: komission asetus (EY) N:o 77/2005, annettu 13 päivänä tammikuuta 2005 (EUVL L 16, 20.1.2005, s. 3).”
                        
                     
         
               2)
            
            
               Korvataan g mukautuksessa kohdissa 303 (ISLANTI — TANSKA), 323 (ISLANTI — SUOMI), 324 (ISLANTI — RUOTSI) ja 327 (ISLANTI — NORJA) oleva teksti seuraavasti:
               ”Sosiaaliturvasta 18 päivänä elokuuta 2003 tehdyn pohjoismaisen sopimuksen 15 artikla: sopimus vastavuoroisesta korvauksista luopumisesta asetuksen 36 artiklan 3 kohdan, 63 artiklan 3 kohdan ja 70 artiklan 3 kohdan (sairauden ja äitiyden, työtapaturmien ja ammattitautien hoitoetuuksien kustannukset sekä työttömyysetuuksien kustannukset) ja täytäntöönpanoasetuksen 105 artiklan 2 kohdan (hallinnollisten tarkastusten ja lääkärintarkastusten kustannukset) mukaisesti.”
            
         
               3)
            
            
               Korvataan g mukautuksen kohdassa 314 (ISLANTI — LUXEMBURG) oleva teksti seuraavasti:
               ”Kustannusten korvaamisesta sosiaaliturvan alalla 30 päivänä marraskuuta 2001 tehty järjestely.”
            
         2 artikla
   Asetuksen (EY) N:o 77/2005 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 1 päivänä lokakuuta 2005, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle. (3)
   
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 30 päivänä syyskuuta 2005.
      
         
            ETA:n sekakomitean puolesta
         
         
            Puheenjohtaja
         
         HSH Prinz Nikolaus von LIECHTENSTEIN
         
      
   
   
      (1)  EUVL L 198, 28.7.2005, s. 45.
   
      (2)  EUVL L 16, 20.1.2005, s. 3.
   
      (3)  Valtiosäännön asettamista vaatimuksista ei ole ilmoitettu.